**Ministru kabineta sēdes protokollēmuma projekta „Par Ministru kabineta 2011.gada 2.augusta sēdes protokollēmuma (prot. Nr.46 33.§) 3.punktā, Ministru kabineta 2012.gada 28.februāra sēdes protokollēmuma (prot. Nr.11 29.§) 3.punktā un Ministru kabineta 2013.gada 2.jūlija sēdes protokollēmuma (prot. Nr.37 31.§) 1. un 2.punktā doto uzdevumu atzīšanu par aktualitāti zaudējušiem” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ievērojot Ministru kabineta 2015.gada 10.marta sēdes protokollēmuma (prot. Nr.14 22.§) „Informatīvais ziņojums „Par publiskās pārvaldes informācijas sistēmu konceptuālo arhitektūru”” (turpmāk – 2015.gada protokollēmums) 2.punktu, Vides aizsardzības un reģionālās attīstības ministrija (turpmāk – VARAM) ierosina atzīt par aktualitāti zaudējušiem:1) Ministru kabineta 2011.gada 2.augusta sēdes protokollēmuma (prot. Nr.46 33.§) „Informatīvais ziņojums „Par valsts informācijas sistēmām un to attīstības iespējām”” (turpmāk – 2011.gada protokollēmums) 3.punktā doto uzdevumu;2) Ministru kabineta 2012.gada 28.februāra sēdes protokollēmuma (prot. Nr.11 29.§) „Informatīvais ziņojums „Par īstenotajiem valsts informācijas sistēmu attīstības projektiem un par priekšlikumiem valsts informācijas sistēmu attīstībai”” (turpmāk – 2012.gada protokollēmums) 3.punktā doto uzdevumu;3) Ministru kabineta 2013.gada 2.jūlija sēdes protokollēmumu (prot. Nr.37 31.§) „Par Ministru kabineta 2011.gada 2.augusta sēdes protokollēmuma (prot. Nr.46 33.§) „Informatīvais ziņojums „Par valsts informācijas sistēmām un to attīstības iespējām”” 3.punktā un Ministru kabineta 2012.gada 28.februāra sēdes protokollēmuma (prot. Nr.11 29.§) „Informatīvais ziņojums „Par īstenotajiem valsts informācijas sistēmu attīstības projektiem un par priekšlikumiem valsts informācijas sistēmu attīstībai”” 3.punktā doto uzdevumu izpildi” (turpmāk – 2013.gada protokollēmums) 1. un 2.punktā dotos uzdevumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši 2011.gada protokollēmuma 3.punktam VARAM sadarbībā ar Satiksmes ministriju tika uzdots izstrādāt un līdz 2011.gada 3.novembrim noteiktā kārtībā iesniegt Ministru kabinetā likumprojektu „Grozījumi Valsts informācijas sistēmu likumā”, nosakot par valsts informācijas sistēmu (turpmāk – VIS) izveidošanu, reorganizāciju un likvidāciju atbildīgo iestādi, VIS informācijas resursa un integrētas VIS termina skaidrojumu, VIS informācijas resursa pārziņa tiesības un pienākumus, centrālā VIS savietotāja darbības un izmantošanas kārtību, kā arī kārtību, kādā VIS pārziņi nodrošinās centralizētu VIS uzkrātās informācijas apmaiņu ar Eiropas Savienības dalībvalstu institūcijām, izmantojot centrālo VIS savietotāju. Savukārt atbilstoši 2012.gada protokollēmuma 3.punktam VARAM tika uzdots līdz 2013.gada 1.martam izstrādāt un noteiktā kārtībā iesniegt izskatīšanai Ministru kabinetā grozījumus normatīvajos aktos, kas noteiktu vienotu VIS izveides un darbības koordinācijas un uzraudzības tiesisko regulējumu.2011.gada protokollēmuma 3.punktā un 2012.gada protokollēmuma 3.punktā dotie uzdevumi balstās uz VARAM sniegtajiem priekšlikumiem par VIS izveidošanas, darbības un attīstīšanas koordinācijas un uzraudzības pilnveidošanu. Šie priekšlikumi detalizēti ir izklāstīti informatīvajā ziņojumā „Par valsts informācijas sistēmām un to attīstības iespējām”, kas ir pieņemts zināšanai Ministru kabineta 2011.gada 2.augusta sēdē (prot. Nr.46 33.§) (turpmāk – 2011.gada ziņojums) un informatīvajā ziņojumā „Par īstenotajiem valsts informācijas sistēmu attīstības projektiem un par priekšlikumiem valsts informācijas sistēmu attīstībai”, kas ir pieņemts zināšanai Ministru kabineta 2012.gada 28.februāra sēdē (prot. Nr.11 29.§) (turpmāk – 2012.gada ziņojums).2011.gada ziņojumā un 2012.gada ziņojumā sniegtie priekšlikumi ir vērsti uz efektīvāku informācijas un komunikācijas tehnoloģiju (turpmāk – IKT) pārvaldības nodrošināšanu, kas ir saistīta ar VIS attīstīšanu un uzturēšanu, optimizējot nepieciešamos valsts budžeta izdevumus. Šo priekšlikumu realizācija atbilst IKT pārvaldības mērķim, kas ir definēts koncepcijas „Valsts informācijas un komunikācijas tehnoloģiju pārvaldības organizatoriskais modelis” (turpmāk – koncepcija) 2.2.apakšpunktā. Koncepcija ir apstiprināta ar Ministru kabineta 2013.gada 19.februāra rīkojumu Nr.57 „Par koncepciju „Valsts informācijas un komunikācijas tehnoloģiju pārvaldības organizatoriskais modelis”” (turpmāk – rīkojums Nr.57). Atbilstoši rīkojuma Nr.57 4.punktam VARAM ir uzdots izstrādāt IKT pārvaldības likumprojektu (turpmāk – likumprojekts), lai īstenotu koncepcijā noteikto IKT pārvaldības modeli.Ievērojot to, 2013.gada protokollēmuma 1.punkts paredz, ka VARAM sadarbībā ar Satiksmes ministriju izpilda 2011.gada protokollēmuma 3.punktā un 2012.gada protokollēmuma 3.punktā dotos uzdevumus līdz 2014.gada 19.augustam (atbilstoši rīkojuma Nr.57 4.punktā tolaik noteiktajam likumprojekta izstrādes termiņam), savukārt 2013.gada protokollēmuma 2.punkts uzdod VARAM iesniegt noteiktā kārtībā izskatīšanai Ministru kabinetā normatīvā akta projektu, kas ir saistīts ar 2011.gada protokollēmuma 3.punktā un 2012.gada protokollēmuma 3.punktā doto uzdevumu izpildi, kopā ar likumprojektu. 2013.gada protokollēmums balstās uz VARAM ierosinājumu nodrošināt visu minēto normatīvo aktu saskaņotu izstrādi, novēršot tajos ietverto normu dublēšanos vai iespējamas pretrunas.Saskaņā ar Ministru kabineta 2015.gada 9.septembra rīkojumu Nr.492 „Grozījums Ministru kabineta 2013.gada 19.februāra rīkojumā Nr.57 „Par koncepciju „Valsts informācijas un komunikācijas tehnoloģiju pārvaldības organizatoriskais modelis”” likumprojekta izstrādes termiņš tika pagarināts līdz **2016.gada 30.decembrim**, lai nodrošinātu likumprojektā ietveramā tiesiskā regulējuma atbilstību publiskās pārvaldes informācijas sistēmu konceptuālās arhitektūras principiem. Šie principi ir definēti informatīvajā ziņojumā „Par publiskās pārvaldes informācijas sistēmu konceptuālo arhitektūru”, kas ir pieņemts zināšanai Ministru kabineta 2015.gada 10.marta sēdē (prot. Nr.14 22.§) (turpmāk – 2015.gada ziņojums).Atbilstoši 2015.gada protokollēmuma 2.punktam VARAM ir uzdots, izstrādājot normatīvos aktus publiskās pārvaldes informācijas sistēmu un IKT atbalsta jomā, ievērot publiskās pārvaldes informācijas sistēmu konceptuālās arhitektūras principus, kas ir definēti 2015.gada ziņojumā.Atkārtoti izvērtējot 2011.gada ziņojumā un 2012.gada ziņojumā sniegtos priekšlikumus, VARAM ir secinājusi, ka IKT pārvaldība VIS jomā ir jāpilnveido atbilstoši 2015.gada ziņojumā definētajiem arhitektūras principiem, savukārt VIS izveidošanas, darbības un attīstīšanas koordinācijas un uzraudzības normas ir jāiekļauj likumā par valsts IKT pārvaldību, kuru VARAM ir uzdots izstrādāt atbilstoši rīkojuma Nr.57 4.punktam (Ministru kabineta 2015.gada 9.septembra rīkojuma Nr.492 redakcijā).Ņemot vērā iepriekšminēto, VARAM uzskata par lietderīgu tiesiskā regulējuma pilnveidošanai VIS jomā nepieciešamās normas izstrādāt un iekļaut likumprojektā, ievērojot 2015.gada protokollēmuma 2.punktu. Vienlaikus VARAM ierosina 2011.gada protokollēmuma 3.punktā, 2012.gada protokollēmuma 3.punktā un 2013.gada protokollēmuma 1. un 2.punktā dotos uzdevumus atzīt par aktualitāti zaudējušiem. |
| 3. | Projekta izstrādē iesaistītās institūcijas | VARAM |
| 4. | Cita informācija | Nav |

Anotācijas II, III, IV, V, VI un VII sadaļa – projekts šīs jomas neskar

Vides aizsardzības un reģionālās attīstības
ministrs K.Gerhards

Vizē:
Vides aizsardzības un reģionālās attīstības
ministrijas valsts sekretāra p.i. E.Turka

15.12.2015. 16:40

878

V.Ķeņģis, 67026929

vitalijs.kengis@varam.gov.lv